SURSE: Mai mulți primari PSD din Dâmbovița au dat ordin ca membrii de partid să voteze împotriva Vioricăi Dăncilă și pentru Mircea Diaconu

Mai mulți primari PSD din Dâmbovița, apropiați de Adrian Țuțuianu (lider Pro România, exclus din PSD), au dat ordin politic ca membrii de partid să boicoteze azi candidatul partidului, Viorica Dăncilă, și să voteze pentru Mircea Diaconu, au declarat pentru G4Media.ro surse politice.

Primarii, nemulțumiți de modul în care Rovana Plumb conduce organizația, vor să boicoteze rezultatul PSD pentru a determina o schimbare a conducerii filialei județene, au mai declarat sursele citate.

Mircea Diaconu este susținut de Pro România și ALDE.

Reamintim că fiecare partid analizează după alegeri rezultatele filialelor județene și decide schimbări în cazul celor care performează prost.

Când Țuțuianu a fost exclus din PSD, 66 de primari din Dâmbovița și-au exprimat nemulțumirea printr-o scrisoare deschisă.

Foto: Facebook / Adrian Țuțuianu